CELEX: 52012PC0147
Language: lt
Date: 2012-03-28
Title: Pasiūlymas TARYBOS DIREKTYVA  kuria nustatomi plačiosios visuomenės sveikatos apsaugos reikalavimai, susiję su žmonėms vartoti skirtame vandenyje esančiomis radioaktyviosiomis medžiagomis

|
			
		
		
		52012PC0147
		
			Pasiūlymas TARYBOS DIREKTYVA  kuria nustatomi plačiosios visuomenės sveikatos apsaugos reikalavimai, susiję su žmonėms vartoti skirtame vandenyje esančiomis radioaktyviosiomis medžiagomis /* COM/2012/0147 final - 2012/0074 (NLE) */
			
				
		
		
			
			   	AIŠKINAMASIS MEMORANDUMAS
1.           Pasiūlymo pagrindimas
Vanduo – viena
išsamiausiai Bendrijos aplinkos teisės aktais reglamentuojamų
sričių. Ankstyvoji Europos vandens politika pradėta formuoti
XX a. aštuntajame dešimtmetyje, kai buvo patvirtintos politinės programos
ir priimti teisiškai įpareigojantys teisės aktai.
1998 m.
lapkričio 3 d. Taryba priėmė Direktyvą 98/83/EB
dėl žmonėms vartoti skirto vandens kokybės. Ši direktyva į
nacionalinę teisę turėjo būti perkelta iki 2000 m.
pabaigos, o jos reikalavimų turėjo būti laikomasi nuo
2003 m. pabaigos.
Geriamasis vanduo
radioaktyviosiomis medžiagomis gali būti užterštas netyčia išleidus
radioaktyviųjų medžiagų arba jas netinkamai šalinant.
Visapusiškai stebima, ar šios rūšies taršos atžvilgiu pažeidžiamos vandens
sistemos neužterštos radioaktyviosiomis medžiagomis, siekiant užtikrinti, kad
vandenį gerti būtų saugu. Europoje yra daug regionų,
kurių geologiniai ir hidrologiniai ypatumai yra tokie, kad kyla
rūpestis dėl gamtinių radioaktyviųjų medžiagų.
Iki šiol
neįgyvendinti pagal Tarybos direktyvą 98/83/EB nustatyti tričio
ir bendrosios indikacinės dozės stebėjimo reikalavimai, nes
laukiama, kol bus priimti II priedo (monitoringas) ir III priedo
(parametrų analizės specifikacijos) pakeitimai. Plačiosios
visuomenės sveikatos apsaugos techniniai reikalavimai, susiję su
žmonėms vartoti skirtame vandenyje esančiomis radioaktyviosiomis
medžiagomis, parengti maždaug prieš šešerius metus, pasibaigus
konsultacijų procesui, kuriame dalyvavo Euratomo sutarties 31 straipsnyje
numatyta Ekspertų grupė, pagal Geriamojo vandens direktyvą
įsteigtas komitetas ir pagal Euratomo sutarties 35–36 straipsnius
įsteigtas valstybių narių atstovų komitetas. 
I priedo C dalyje
nustatytiems indikatoriniams parametrams, susijusiems su radioaktyvumu ir
tričiu, ir susijusioms Direktyvos 98/83/EB II priedo monitoringo
nuostatoms yra iš tiesų taikomi Euratomo sutarties 30 straipsnyje nurodyti
pagrindiniai standartai. Todėl radioaktyvumo lygio stebėjimui
taikomus reikalavimus galima pagrįstai įtraukti į
konkrečius pagal Euratomo sutartį priimtus teisės aktus, kad
Bendrijos lygiu būtų išlaikytas radiacinės saugos teisės
aktų vienodumas, ryšys ir išsamumas.
Todėl 2011 m. birželio 27 d.
Komisija pagal Euratomo sutarties 31 straipsnį priėmė
pasiūlymo projektą, kuriuo nustatomi plačiosios visuomenės
sveikatos apsaugos reikalavimai, susiję su žmonėms vartoti skirtame
vandenyje esančiomis radioaktyviosiomis medžiagomis.
2011 m.
spalio 27 d. Europos ekonomikos ir socialinių reikalų komitetas
priėmė nuomonę dėl šio Komisijos pasiūlymo projekto ir
paragino į direktyvos taikymo sritį, be kitų dalykų,
įtraukti radono dujas. Europos ekonomikos ir socialinių reikalų
komitetas rėmėsi Komisijos rekomendacija (2001/928/Euratomas)
dėl apsaugos nuo radono dujų geriamajame vandenyje. Iš direktyvos
taikymo srities radono dujos buvo pašalintos 1998 m., atsižvelgiant į
tai, kad pavojus yra susijęs su jų įkvėpimu, o ne su
geriamojo vandens nurijimu. Euratomo direktyvos pasiūlyme dėmesys pirmiausia
skirtas teisinio pagrindo pakeitimui nedarant techninių pakeitimų,
tačiau Komisija sutinka su Europos ekonomikos ir socialinių
reikalų komiteto rekomendacija ir numatė nuostatą dėl
radono dujų įtraukimo į direktyvą. Atsižvelgiant į
konkrečią radono dujų ypatybę, jos įrašytos kaip
atskiras indikatorinis parametras, o ilgaamžiai radono skilimo produktai
įtraukti į Direktyvoje 98/83/EB apibrėžtos bendrosios
indikacinės dozės vertinimą.
Europos
ekonomikos ir socialinių reikalų komitetas taip pat skatina siekti
kuo didesnio vienodumo bendrųjų Direktyvos 98/83/EB nuostatų
atžvilgiu, kad būtų vykdoma nuosekli politika. Todėl, be
kitų dalykų, reikėtų įtraukti į butelius
išpilstytą vandenį. Komisija sutinka su šia rekomendacija, tačiau
jai reikia atsižvelgti į tai, kad po 1998 m. EB direktyvos priėmimo
buvo priimti konkretūs teisės aktai, pagal kuriuos vanduo,
išpilstytas į butelius, stebimas bendromis maisto saugos sąlygomis.
Todėl naujame Komisijos pasiūlyme į direktyvos taikymo
sritį įtrauktas į butelius išpilstytas vanduo, tačiau
daroma nuoroda į Reglamentu (EB) Nr. 852/2004 nustatytus
stebėjimo kriterijus.
Įgyvendinant
teisės teorijoje ir praktikoje taikomą bendrą principą,
pagal kurį konkretų dalyką reglamentuojantis teisės aktas
yra viršesnis už tik bendruosius dalykus reglamentuojantį teisės aktą
(lot. lex specialis derogat legi generali), direktyvos pagal Euratomo
sutartį nuostatos dėl radioaktyviųjų medžiagų
geriamajame vandenyje pakeičia atitinkamas Direktyvos 98/83/EB nuostatas.
Antrame etape Komisija pasiūlys iš Direktyvos 98/83/EB I priedo C dalyje
pateikto indikatorinių parametrų sąrašo išbraukti tritį ir
bendrąją indikacinę dozę ir panaikinti visas nuorodas
į šių parametrų vertes.
2.           Subsidiarumas ir
proporcingumas
• Teisinis
pagrindas
Šios direktyvos
nuostatos susijusios su pagrindiniais darbuotojų ir plačiosios
visuomenės sveikatos apsaugos standartais. Todėl pasirinktas teisinis
pagrindas – Europos atominės energijos bendrijos steigimo sutartis,
ypač jos 31 ir 32 straipsniai.
• Subsidiarumo
principas
Subsidiarumo
principas taikomas tik tuomet, jei pasiūlymas nepriklauso išimtinei
Bendrijos kompetencijai. Kadangi Bendrijos teisėkūros galia pagal
Euratomo sutarties Antros antraštinės dalies III skyrių yra
išskirtinio pobūdžio, jai subsidiarumo principas netaikomas.
• Proporcingumo
principas
Pasiūlymas
atitinka proporcingumo principą dėl šios (-ių) priežasties
(-čių).
Pasiūlyme
nustatomi būtiniausi suderinti radono, tričio ir bendrosios
indikacinės dozės stebėjimo standartai, o su radioaktyvumu
susiję Direktyvos 98/83/EB reikalavimai priderinami prie naujausios mokslo
ir technikos pažangos.
• Pasirinkta
priemonė
Už vienodų
taisyklių radiacinės saugos srityje nustatymą, siekiant
užtikrinti darbuotojų ir plačiosios visuomenės aukšto lygio
sveikatos apsaugą, yra atsakinga Bendrija, o perkelti tokias taisykles
į savo nacionalinės teisės aktus ir jas įgyvendinti turi
valstybės narės.
Todėl norint
sukurti bendrą metodą, pagal kurį, atsižvelgiant į mokslo
ir technikos pažangą, būtų nustatomi radioaktyvumo
parametrų reikalavimai, taikomi stebint žmonėms vartoti skirto
vandens kokybę, geriausia priemonė yra direktyva.
Taip nustatomi
vienodi plačiosios visuomenės sveikatos apsaugos reikalavimai,
susiję su žmonėms vartoti skirtame vandenyje esančiomis
radioaktyviosiomis medžiagomis.
3.           Poveikis biudžetui
Pasiūlymas
neturi poveikio Bendrijos biudžetui.
2012/0074 (NLE)
Pasiūlymas
TARYBOS DIREKTYVA 
kuria nustatomi plačiosios
visuomenės sveikatos apsaugos reikalavimai, susiję su žmonėms
vartoti skirtame vandenyje esančiomis radioaktyviosiomis medžiagomis
EUROPOS SĄJUNGOS TARYBA,
atsižvelgdama į Europos atominės
energijos bendrijos steigimo sutartį, ypač į jos 31 ir 32
straipsnius,
atsižvelgdama į Komisijos
pasiūlymą[1],
parengtą pagal Sutarties 31 straipsnį gavus Mokslo ir technikos
komiteto paskirtų asmenų grupės, sudarytos iš valstybių
narių mokslinių ekspertų, nuomonę,
atsižvelgdama į Ekonomikos ir
socialinių reikalų komiteto nuomonę[2],
pasikonsultavusi su Europos Parlamentu[3],
kadangi:
(1)       vandens nurijimas yra vienas
iš radioaktyviųjų medžiagų patekimo į žmogaus
organizmą būdų. 1996 m. gegužės 13 d. Tarybos
direktyvoje 96/29/Euratomas, nustatančioje pagrindinius darbuotojų ir
gyventojų sveikatos apsaugos nuo jonizuojančiosios spinduliuotės
saugos standartus[4],
nustatyta, kad vykdant veiklą, keliančią jonizuojančiosios
spinduliuotės riziką, įnašas į gyventojų apšvitą
turi būti toks mažas, kokį įmanoma pasiekti protingomis
priemonėmis;
(2)       atsižvelgiant į
žmonėms vartoti skirto vandens kokybės svarbą žmonių
sveikatai, būtina Bendrijos lygmeniu nustatyti kokybės standartus,
kurie turėtų indikatorinę funkciją, ir numatyti, kad
būtų stebima, kaip tų standartų laikomasi;
(3)       indikatoriniai parametrai jau
nustatyti 1998 m. lapkričio 3 d. Tarybos direktyvos 98/83/EB
dėl žmonėms vartoti skirto vandens kokybės[5] I priedo C dalyje, susijusioje
su radioaktyviosiomis medžiagomis, o susijusios monitoringo nuostatos –
minėtos direktyvos II priede. Tačiau tiems parametrams taikomi
pagrindiniai standartai, apibrėžti Euratomo sutarties 30 straipsnyje;
(4)       todėl žmonėms
vartoti skirto vandens radioaktyvumo lygio stebėjimo reikalavimai
turėtų būti patvirtinti konkrečiu teisės aktu, kuriuo
pagal Euratomo sutartį būtų užtikrintas radiacinės saugos
teisės aktų vienodumas, ryšys ir išsamumas;
(5)       šios pagal Euratomo
sutartį priimtos direktyvos nuostatos, susijusios su geriamojo vandens
tarša radioaktyviosiomis medžiagomis, turėtų būti viršesnės
už atitinkamas Direktyvos 98/83/EB nuostatas;
(6)       tuo atveju, kai nustatoma
neatitiktis indikatorinę funkciją turinčiam parametrui,
atitinkama valstybė narė turėtų įvertinti, ar ta
neatitiktis kelia pavojų žmonių sveikatai ir, jei reikia, imtis
taisomųjų priemonių, kad vėl būtų užtikrinta
vandens kokybė;
(7)       vartotojai turėtų
būti tinkamai ir deramai informuoti apie žmonėms vartoti skirto
vandens kokybę;
(8)       ši direktyva nebeturi
būti taikoma natūraliam mineraliniam vandeniui ir vandeniui, kuris
vartojamas kaip vaistas, nes šių rūšių vandeniui taikomos
specialios taisyklės, nustatytos 2009 m. birželio 18 d. Europos
Parlamento ir Tarybos direktyvoje 2009/54/EB dėl natūralaus
mineralinio vandens eksploatavimo ir pateikimo į rinką[6] ir 2001 m. lapkričio
6 d. Europos Parlamento ir Tarybos direktyvoje 2001/83/EB dėl
Bendrijos kodekso, reglamentuojančio žmonėms skirtus vaistus[7]. Vandens, išskyrus
natūralų mineralinį vandenį, teikiamo prekybai buteliuose
ar kitoje taroje, stebėjimas siekiant patikrinti, ar
radioaktyviųjų medžiagų lygiai atitinka šia direktyva nustatytas
parametrų vertes, turėtų būti vykdomas pagal rizikos
veiksnių analizės ir svarbiausių valdymo taškų principus,
privalomus pagal Reglamentą (EB) Nr. 852/2004[8];
(9)       kiekviena valstybė
narė turėtų parengti stabėsenos programas, skirtas
tikrinti, ar žmonėms vartoti skirtas vanduo atitinka šios direktyvos
reikalavimus;
(10)     žmonėms vartoti skirto vandens
kokybės tyrimo metodai turėtų padėti užtikrinti
gaunamų duomenų patikimumą ir palyginamumą;
(11)     2001 m. gruodžio
20 d. Komisijos rekomendacijoje 2001/928/Euratomas dėl
visuomenės apsaugos nuo radono apšvitos telkiniuose, iš kurių
tiekiamas geriamasis vanduo[9],
nagrinėjama radiologinė geriamojo vandens atsargų kokybė,
susijusi su radonu ir ilgaamžiais radono skilimo produktais, todėl dera
šiuos radionuklidus įtraukti į šios direktyvos taikymo sritį,
PRIĖMĖ ŠIĄ
DIREKTYVĄ:
1 straipsnis
Dalykas 
Šioje direktyvoje nustatomi plačiosios
visuomenės sveikatos apsaugos reikalavimai, susiję su žmonėms
vartoti skirtame vandenyje esančiomis radioaktyviosiomis medžiagomis. Joje
pateikiamos radioaktyviųjų medžiagų stebėjimo
parametrų vertės, stebėjimo dažnumas ir metodai.
2 straipsnis
Apibrėžtys 
Šioje direktyvoje vartojamų terminų
apibrėžtys nustatytos Tarybos direktyvos 98/83/EB 2 straipsnyje.
3 straipsnis
Taikymo sritis
Ši direktyva taikoma žmonėms vartoti
skirtam vandeniui, išskyrus Direktyvos 98/83/EB 3 straipsnio 1 dalyje
nustatytas išimtis ir išimtis, nustatytas pagal tos direktyvos 3 straipsnio 2
dalį. 
4 straipsnis
Bendrieji įpareigojimai 
Nepažeisdamos Direktyvos 96/29/Euratomas 6
straipsnio 3 dalies a punkto nuostatų, valstybės narės imasi
visų būtinų priemonių, kad būtų parengta tinkama
stebėjimo programa, skirta užtikrinti, kad žmonėms vartoti skirtas
vanduo atitiktų pagal šią direktyvą nustatytas parametrų
vertes.
5 straipsnis
Parametrų vertės
Valstybės narės pagal I priedą
nustato parametrų vertes, kurios taikomos stebint radioaktyviąsias
medžiagas žmonėms vartoti skirtame vandenyje; vanduo, teikiamas prekybai
buteliuose ar kitoje taroje, stebimas nepažeidžiant rizikos veiksnių
analizės ir svarbiausių valdymo taškų principų,
privalomų pagal Reglamentą (EB) Nr. 852/2004. 
6 straipsnis
Stebėjimas 
Valstybės narės pagal II priedą
užtikrina reguliarų žmonėms vartoti skirto vandens
stebėjimą, siekdamos patikrinti, ar radioaktyviųjų
medžiagų koncentracija neviršija pagal 5 straipsnį nustatytų
parametrų verčių.
7 straipsnis
Mėginių ėmimo vietos 
Valstybės narės gali imti
mėginius:
(a)                   
kai vanduo tiekiamas iš skirstomojo tinklo –
vietoje, esančioje vandens tiekimo objekto teritorijoje ar vandens ruošimo
įrenginiuose, jei galima įrodyti, kad taip imant mėginius
gaunama ta pati arba didesnė atitinkamų parametrų išmatuota
vertė;
(b)                   
kai vanduo tiekiamas iš talpyklos – toje vietoje,
kur jis išteka iš talpyklos;
(c)                   
kai vanduo, kurį ketinama pateikti prekybai,
išpilstomas į butelius arba kitą tarą – toje vietoje, kur jis
išpilstomas į butelius ar kitą tarą;
(d)                   
kai vanduo naudojamas maisto gamybos
įmonėje – toje vietoje, kur vanduo naudojamas įmonėje.
8 straipsnis
Mėginių ėmimas ir tyrimas 
1. Mėginiai, atspindintys per metus
suvartoto vandens kokybę, imami ir tiriami pagal III priede nustatytus
metodus. 
2. Valstybės narės užtikrina, kad
visos žmonėms vartoti skirto vandens mėginius tiriančios
laboratorijos būtų įdiegusios analitinės kokybės
kontrolės sistemą. Jos užtikrina, kad tą sistemą kartais
tikrintų kompetentingos institucijos tuo tikslu patvirtintas
nepriklausomas kontrolierius.
9 straipsnis 
Taisomieji veiksmai ir vartotojų informavimas 
1. Valstybės narės užtikrina, kad
bet kokia neatitiktis parametrų vertėms, nustatytoms pagal 5
straipsnį, būtų nedelsiant išnagrinėta siekiant nustatyti
jos priežastis.
2. Nustačiusi, kad nesilaikoma pagal 5
straipsnį nustatytų parametrų verčių, valstybė
narė įvertina, ar ši neatitiktis kelia pavojų žmonių
sveikatai. Esant tokiam pavojui, valstybė narė imasi
taisomųjų veiksmų, kad vėl būtų užtikrinta
vandens kokybė.
3. Jei žmonių sveikatai kylantis pavojus
negali būti laikomas nereikšmingu, valstybė narė užtikrina, kad
apie tai būtų informuoti vartotojai.
10 straipsnis
            Perkėlimas į nacionalinę teisę 
1. Valstybės narės užtikrina, kad
įsigaliotų įstatymai ir kiti teisės aktai, būtini, kad
šios direktyvos būtų laikomasi ne vėliau kaip nuo [per
vienerius metus nuo 11 straipsnyje nurodytos dienos; konkrečią
datą įrašo Leidinių biuras]. Jos nedelsdamos pateikia
Komisijai tų teisės aktų nuostatų tekstą.
Valstybės narės, priimdamos tas
nuostatas, daro jose nuorodą į šią direktyvą arba tokia
nuoroda daroma jas oficialiai skelbiant. Nuorodos darymo tvarką nustato
valstybės narės.
2. Valstybės narės pateikia
Komisijai šios direktyvos taikymo srityje priimtų nacionalinės
teisės aktų pagrindinių nuostatų tekstus.
11 straipsnis
Įsigaliojimas
Ši direktyva įsigalioja dvidešimtą
dieną po jos paskelbimo Europos Sąjungos oficialiajame leidinyje.
12 straipsnis
Adresatai
Ši direktyva skirta valstybėms
narėms.
Priimta Briuselyje, 
                                                                       Tarybos
vardu
                                                                       Pirmininkas
I PRIEDAS
Žmonėms vartoti skirtam vandeniui taikomos radono, tričio
parametrų vertės ir kitų radioaktyviųjų medžiagų
bendrosios indikacinės dozės vertės
Radioaktyvumas
 Parametras || Parametro vertė || Matavimo vienetas || Pastabos 
 Radonas || 100 || Bq/l ||   
 Tritis || 100 || Bq/l ||   
 Bendroji indikacinė dozė || 0,10 || mSv per metus || (1 pastaba) 
1 pastaba.
Išskyrus tritį, kalį -40, radoną ir trumpaamžius radono skilimo
produktus.
II PRIEDAS
Radioaktyviųjų medžiagų stebėjimas
1. Bendrieji
principai ir stebėjimo dažnumas
Valstybė
narė neprivalo stebėti tričio ar radioaktyvumo lygio geriamajame
vandenyje, kad nustatytų bendrąją indikacinę dozę, jei
remdamasi kito stebėjimo rezultatais ji žino, jog ir tričio kiekis,
ir apskaičiuotoji bendroji indikacinė dozė yra gerokai mažesni
už parametro vertę. Radono lygio geriamajame vandenyje stebėti
nebūtina, jei remdamasi kito stebėjimo rezultatais valstybė
narė žino, kad radono lygiai yra gerokai mažesni už parametro vertę.
Tokiais atvejais ji išdėsto Komisijai savo sprendimo priežastis ir
pateikia kito stebėjimo rezultatus.
2. Radonas ir tritis
Radono arba tričio lygis geriamajame
vandenyje stebimas tada, kai vandens telkinio baseine yra radono arba
tričio šaltinis ir remiantis kitų priežiūros programų ar
tyrimų rezultatais negalima įrodyti, kad radono arba tričio
kiekis yra gerokai mažesnis už parametro rodiklio vertę, kuri lygi
100 Bq/l. Jei radono arba tričio lygį stebėti reikia,
mėginiai imami audito dažnumu.
3. Bendroji indikacinė dozė
Bendroji indikacinė dozė geriamajame
vandenyje stebima tada, kai vandens telkinio baseine yra dirbtinis
radioaktyvumo šaltinis ar suaktyvėja gamtinio radioaktyvumo šaltinis ir
remiantis kitų priežiūros programų ar tyrimų rezultatais
negalima įrodyti, kad bendroji indikacinė dozė yra gerokai
mažesnė už jos parametro rodiklio vertę, kuri yra lygi 0,1 mSv per
metus. Jei reikia stebėti dirbtinių radionuklidų lygį,
mėginiai imami lentelėje nurodytu audito dažnumu. Jei reikia
stebėti gamtinių radionuklidų lygį, valstybės
narės stebėjimo dažnumą nustato atsižvelgdamos į visą
turimą informaciją apie laikinus gamtinių radionuklidų
lygio svyravimus skirtingų rūšių vandenyje. Atsižvelgiant į
tikėtinus svyravimus, stebėjimo dažnumas gali skirtis – nuo vieno
išmatavimo patikros iki mėginių ėmimo audito dažnumu. Jei
gamtinio radioaktyvumo lygį reikia tirti tik vieną kartą,
pakartotinę patikrą reikia atlikti bent tuo atveju, kai įvyksta
bet kokių su tiekimu susijusių pokyčių, kurie
galėtų turėti poveikį radionuklidų koncentracijai
geriamajame vandenyje. 
Jei siekiant užtikrinti, kad nebūtų
viršijama parametro vertė, taikomi radionuklidų šalinimo iš geriamojo
vandens metodai, mėginiai imami audito dažnumu.
Jei, siekiant užtikrinti atitiktį šiai
direktyvai, remiamasi ne šio punkto pirmoje pastraipoje nurodytų
reikalaujamų priežiūros programų ar tyrimų, o kitų
priežiūros programų ar tyrimų rezultatais, valstybė narė
išdėsto Komisijai savo sprendimo priežastis ir pateikia atitinkamus
tų stebėjimo programų ar tyrimų rezultatus.
4. Mėginių ėmimo dažnumas
(atitinkantis audito dažnumą) nustatomas šioje lentelėje: 
LENTELĖ 
Žmonėms vartoti skirto vandens, tiekiamo iš skirstomojo tinklo,
mėginių ėmimo dažnumas (atitinkantis audito dažnumą) 
 Vandens tiekimo subjekto teritorijoje per dieną paskirstomo ar patiekiamo vandens tūris (1 ir 2 pastabos) m³ || Mėginių skaičius per metus (3 pastaba) 
 ≤ 100 || (4 pastaba) 
 > 100 ≤ 1 000 || 1 
 > 1 000 ≤ 10 000 || 1 ir 1 papildomas mėginys kiekvienai 3 300 m³ per dieną dydžio tiekiamo vandens bendrojo tūrio daliai 
 > 10 000 ≤ 100 000 || 3 ir 1 papildomas mėginys kiekvienai 10 000 m³ per dieną dydžio tiekiamo vandens bendrojo tūrio daliai 
 > 100 000 || 10 ir 1 papildomas mėginys kiekvienai 25 000 m³ per dieną dydžio tiekiamo vandens bendrojo tūrio daliai 
1 pastaba.
Vandens tiekimo objekto teritorija yra geografiškai apibrėžta teritorija,
kurioje žmonėms vartoti skirtas vanduo tiekiamas iš vieno ar daugiau
vandens tiekimo šaltinių ir kurioje vandens kokybė gali būti
laikoma beveik vienoda.
2 pastaba.
Tūris apskaičiuojamas kaip vienerių kalendorinių metų
vidurkis. Mažiausiam mėginių ėmimo dažnumui nustatyti,
valstybė narė gali remtis vandens tiekimo objekto teritorijos
gyventojų skaičiumi, o ne vandens tūriu, vadovaudamasi
prielaida, kad vienas žmogus per dieną suvartoja 200 l vandens.
3 pastaba.
Mėginių skaičius turėtų būti kuo tolygiau
paskirstytas laiko ir vietos atžvilgiu.
4 pastaba.
Mėginių ėmimo dažnumą nustato atitinkama valstybė
narė.
III PRIEDAS
Mėginių ėmimo ir tyrimo metodai
1. Atrankinė patikra atitikčiai
bendrosios indikacinės dozės parametro vertei nustatyti.
Stebėdamos bendrosios indikacinės
dozės parametro rodiklio vertę, valstybės narės
atrankinės patikros būdu gali tirti bendrą alfa ir bendrą
beta aktyvumą, išskyrus tritį, kalį K-40, radoną ir
trumpaamžius radono skilimo produktus. 
Jei bendro alfa ir bendro beta aktyvumo
vertės yra atitinkamai mažesnės už 0,1 Bq/l ir 1,0 Bq/l,
valstybė narė gali daryti prielaidą, kad bendrosios
indikacinės dozės parametro rodiklio vertė yra mažesnė už
0,1 mSv per metus ir nereikia atlikti radiologinio tyrimo, nebent iš
kitų informacijos šaltinių žinoma, kad tiekiamame vandenyje yra
konkrečių radionuklidų, dėl kurių bendrosios
indikacinės dozės parametro rodiklio vertė gali viršyti
0,1 mSv per metus. 
Jei bendras alfa aktyvumas viršija 0,1 Bq/l
arba bendras beta aktyvumas viršija 1,0 Bq/l, reikia atlikti konkretiems
radionuklidams nustatyti skirtą tyrimą. Atsižvelgdamos į
visą turimą informaciją apie galimus radioaktyvumo šaltinius,
valstybės narės nustato, kurių radionuklidų lygį
reikia matuoti. Kadangi didelis tričio kiekis gali reikšti, kad vandenyje
yra kitų dirbtinių radionuklidų, paėmus mėginį
kartu turėtų būti išmatuotas tričio, bendro alfa ir bendro
beta aktyvumo lygis. 
Valstybės narės gali nuspręsti
vietoj pirmiau aptartos bendro alfa ir bendro beta aktyvumo atrankinės
patikros naudoti kitus patikimus radionuklidų atrankinės patikros
būdus, skirtus radioaktyvumo lygiui geriamajame vandenyje nustatyti. Jei
vienos rūšies aktyvumo koncentracija viršija nustatytos etaloninės
koncentracijos lygį daugiau kaip 20 % arba tričio koncentracija
viršija nustatytą 100 Bq/l parametro vertę, reikia atlikti
papildomą radionuklidų tyrimą. Atsižvelgdamos į visą
turimą informaciją apie galimus radioaktyvumo šaltinius,
valstybės narės nustato, kurių radionuklidų lygį
reikia matuoti.
2. Bendrosios indikacinės dozės
apskaičiavimas
Bendroji indikacinė dozė – tai per
metus į organizmo vidų patekusių visų rūšių –
tiek gamtinės, tiek dirbtinės kilmės – radionuklidų,
kurių aptikta tiekiamame vandenyje, kaupiamoji efektinė dozė,
išskyrus tritį, kalį K-40, radoną ir trumpaamžius radono skilimo
produktus. Bendroji indikacinė dozė apskaičiuojama atsižvelgiant
į radionuklidų koncentraciją ir Direktyvos 96/29/Euratomas III
priedo A lentelėje nustatytus suaugusiesiems taikomus dozės
koeficientus arba naudojant valstybių narių kompetentingų
institucijų patvirtintą naujausią informaciją. Jei toliau
pateikiama formulė yra teisinga, valstybės narės gali daryti
prielaidą, kad bendrosios indikacinės dozės parametro rodiklio
vertė yra mažesnė už 0,1 mSv per metus ir kad tolesnių
tyrimų atlikti nereikia:
 (1) 
čia:       
Ci(obs) = stebima i radionuklido
koncentracija,
Ci(ref)  = etaloninė i
radionuklido koncentracija,
            n = aptiktų
radionuklidų skaičius.
Jei formulė neteisinga, laikoma, kad
parametro vertė yra viršyta tik tuo atveju, kai panašios radionuklidų
aktyvumo koncentracijos nuolat nustatomos visus metus. Valstybės
narės nustato, kiek mėginių būtina imti pakartotinai, kad
išmatuotos vertės atspindėtų metinę vidutinę aktyvumo
koncentraciją. 
Etaloninės radioaktyvumo
koncentracijos geriamajame vandenyje1
 Kilmė || Nuklidas || Etaloninė koncentracija 
   Gamtinė || U-2382 || 3,0 Bq/l 
 U-2342 || 2,8 Bq/l 
 Ra-226 || 0,5 Bq/l 
 Ra-228 || 0,2 Bq/l 
 Pb-210 || 0,2 Bq/l 
 Po-210 || 0,1 Bq/l 
       Dirbtinė || C-14 || 240 Bq/l 
 Sr-90 || 4,9 Bq/l 
 Pu-239/Pu-240 || 0,6 Bq/l 
 Am-241 || 0,7 Bq/l 
 Co-60 || 40 Bq/l 
 Cs-134 || 7,2 Bq/l 
 Cs-137 || 11 Bq/l 
 I-131 || 6,2 Bq/l 
1 Šioje
lentelėje pateikti dažniausiai aptinkami gamtiniai ir dirbtiniai
radionuklidai Kitų radionuklidų etalonines
koncentracijas galima apskaičiuoti naudojant Direktyvos 96/29/Euratomas
III priedo A lentelėje nustatytus suaugusiesiems taikomus dozės
koeficientus arba valstybių narių kompetentingų institucijų
patvirtintą naujausią informaciją ir vadovaujantis prielaida,
kad per metus suvartojama 730 litrų vandens. 
2 Viename
gamtinio urano miligrame (mg) yra 12,3 Bq U-238 ir 12,3 Bq U-234. Iš šioje
lentelėje pateiktų duomenų matyti tik radiologinės urano savybės,
bet ne jo cheminis nuodingumas.
3. Tyrimo tinkamumo požymiai ir metodai
Toliau pateiktų radioaktyvumo
parametrų nustatymo tyrimų tinkamumo požymiai yra tokie: naudojant
atitinkamą tyrimo metodą turi būti galima nustatyti bent
koncentracijas, kurių vertė, atsižvelgiant į nurodytą
aptikimo ribą, būtų lygi parametro vertei. 
 Parametrai || Aptikimo riba (1 pastaba) || Pastabos 
 Radonas || 10 Bq/l || 2 ir 3 pastabos 
 Tritis || 10 Bq/l || 2 ir 3 pastabos 
 Bendras alfa aktyvumas Bendras beta aktyvumas || 0,04 Bq/l 0,4 Bq/l || 2 ir 4 pastabos 2 ir 4 pastabos 
 U-238 || 0,02 Bq/l || 2 ir 6 pastabos 
 U-234 || 0,02 Bq/l || 2 ir 6 pastabos 
 Ra-226 || 0,04 Bq/l || 2 pastaba 
 Ra-228 || 0,08 Bq/l || 2 ir 5 pastabos 
 Pb-210 || 0,02 Bq/l || 2 pastaba 
 Po-210 || 0,01 Bq/l || 2 pastaba 
 C-14 || 20 Bq/l || 2 pastaba 
 Sr-90 || 0,4 Bq/l || 2 pastaba 
 Pu-239/Pu-240 || 0,04 Bq/l || 2 pastaba 
 Am-241 || 0,06 Bq/l || 2 pastaba 
 Co-60 || 0,5 Bq/l || 2 pastaba 
 Cs-134 || 0,5 Bq/l || 2 pastaba 
 Cs-137 || 0,5 Bq/l || 2 pastaba 
 I-131 || 0,5 Bq/l || 2 pastaba 
1 pastaba.
Aptikimo riba apskaičiuojama pagal ISO 11929-7 standarto „Aptikimo riba
apskaičiuojama pagal ISO 11929-7 standartą „Determination of the
detection limit and decision thresholds for ionizing radiation measurements
Part 7 Fundamentals and general applications, with probabilities of errors of
1st and 2nd kind of 0.05 each“.
2 pastaba.
Pagal ISO matavimų neapibrėžties nurodymo gaires (angl. ISO Guide for
the Expression of Uncertainty in Measurement, ISO, Ženeva, pirmasis leidimas
1993 m., pataisytas ir perspausdintas 1995 m.) matavimų neapibrėžtis
apskaičiuojama ir pateikiama kaip pilnoji (angl. complete)
standartinė neapibrėžtis arba kaip išplėstinė (angl.
expanded) standartinė neapibrėžtis, kuriai taikomas išplėtimo
koeficientas 1,96
3 pastaba.
Radono ir tričio aptikimo riba – 10 % parametro vertės, kuri yra
lygi 100 Bq/l.
4 pastaba.
Bendro alfa ir bendro beta aktyvumo aptikimo riba – 40 % atrankinės
patikros verčių, kurios atitinkamai yra lygio 0,1 ir 1,0 Bq/l.
5 pastaba.
Ši aptikimo riba taikoma tik įprastinėms patikroms; tiriant
naują vandens tiekimo šaltinį, kuriame, kaip manoma, Ra-228 viršija
20 % etaloninės koncentracijos, per pirmą patikrą matuojant
Ra-228 nuklidų kiekį aptikimo riba yra lygi 0,02 Bq/l. Tai taikoma ir tuo atveju,
kai reikalinga pakartotinė patikra.
6 pastaba. Žema U aptikimo
ribos vertė nustatyta atsižvelgiant į urano cheminį
nuodingumą.
[1]               OL C , , p. 
[2]               OL C , , p. 
[3]               OL C , , p. 
[4]               OL L 159, 1996 6 29, p. 1.
[5]               OL L 330, 1998 12 5, p. 32.
[6]               OL L 164, 2009 6 26, p. 45.
[7]               OL L 311, 2001 11 28, p. 67.
[8]               OL
L 226, 2004 6 25, p. 3.
[9]               OL L 344, 2001 12 28, p. 85.